
PRIJEDLOZI
Odbor za zapošljavanje i socijalna pitanja poziva Odbor za vanjske poslove i Odbor za međunarodnu trgovinu da kao nadležni odbori u prijedlog rezolucije uvrste sljedeće prijedloge:
–	uzimajući u obzir Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane[footnoteRef:1],  [1:  SL L 149, 30.4.2021., str. 10.] 

–	uzimajući u obzir Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju[footnoteRef:2], [2:  SL C 384I, 12.11.2019., str. 1.] 

–	uzimajući u obzir izvješće Europske komisije od 24. ožujka 2022. o provedbi i primjeni Sporazuma o trgovini i suradnji između Europske unije i Ujedinjene Kraljevine Velike Britanije i Sjeverne Irske od 1. siječnja do 31. prosinca 2021. (COM(2022)0126),
–	uzimajući u obzir izvješće Europske komisije od 15. ožujka 2023. o provedbi i primjeni Sporazuma o trgovini i suradnji između Europske unije i Ujedinjene Kraljevine Velike Britanije i Sjeverne Irske od 1. siječnja do 31. prosinca 2022. (COM(2023)0118), 
–	uzimajući u obzir Europsku konvenciju o ljudskim pravima,
–	uzimajući u obzir Europsku socijalnu povelju,
–	uzimajući u obzir konvencije i protokole Međunarodne organizacije rada, posebno temeljne instrumente Međunarodne organizacije rada,
–	uzimajući u obzir zajedničku izjavu ministra vanjskih poslova Ujedinjene Kraljevine i potpredsjednika Europske komisije Šefčoviča od 24. ožujka 2023. o ishodu desetog sastanka Zajedničkog odbora na temelju Sporazuma o povlačenju i drugog sastanka Vijeća za partnerstvo u okviru Sporazuma o trgovini i suradnji,
[bookmark: ProcPageAD]A.	budući da su od 1. siječnja 2021. trgovina i suradnja između EU-a i Ujedinjene Kraljevine uređene Sporazumom o trgovini i suradnji između EU-a i Ujedinjene Kraljevine; budući da je institucijski okvir Sporazuma o trgovini i suradnji dovršen i postao u potpunosti operativan 2022.;
B.	budući da se Sporazumom o trgovini i suradnji predviđa koordinacija sustava socijalne sigurnosti kako bi se zaštitila prava na socijalnu sigurnost osoba koje se kreću između EU-a i Ujedinjene Kraljevine nakon 1. siječnja 2021.; budući da se njime također osiguravaju čvrsti temelji za jednake uvjete kako bi se zajamčilo pošteno tržišno natjecanje održavanjem visoke razine zaštite u nizu područja, uključujući socijalna i radnička prava, uz obvezujuće mehanizme provedbe i rješavanja sporova u svrhu osiguravanja usklađenosti;
C.	budući da su temeljna prava na organiziranje, kolektivno pregovaranje i kolektivno djelovanje sadržana u međunarodnom pravu te su ključna za osiguravanje održivog razvoja i jednakih uvjeta kako je utvrđeno u Sporazumu o trgovini i suradnji;
D.	budući da Sporazum o trgovini i suradnji sadrži poglavlje o malim i srednjim poduzećima (MSP-ovi), u kojem se prepoznaje potreba da se osigura otvoreno i sigurno tržište za poduzeća, uključujući mala i srednja poduzeća, te se njime nastoji osigurati da se njihove potrebe uzmu u obzir u postupku provedbe kako bi mogla imati koristi od toga;
1.	naglašava važnost snažnog sudjelovanja civilnog društva EU-a i Ujedinjene Kraljevine, uključujući organizacije poslodavaca i sindikata te nevladine organizacije, u provedbi Sporazuma o trgovini i suradnji u skladu s njegovim člancima 13. i 14.; prima na znanje održavanje sastanaka Unutarnje savjetodavne skupine EU-a na tu temu i pozdravlja prvi sastanak Foruma civilnog društva održan u listopadu 2022.; naglašava važnost nastavka tog dijaloga i suradnje;
2.	sa zadovoljstvom ističe da provedba Protokola o koordinaciji socijalne sigurnosti u okviru Sporazuma o trgovini i suradnji dosad nije bila problematična te da strukturni problemi nisu utvrđeni ni 2021. ni 2022.; naglašava, međutim, važnost dinamičnog protokola koji je usklađen s revizijama uredbi o koordinaciji sustava socijalne sigurnosti;
3.	napominje da je 2021. Posebni odbor za koordinaciju socijalne sigurnosti donio izmjene priloga Protokolu kako bi se potvrdilo da države članice omogućuju radnicima upućenima u Ujedinjenu Kraljevinu ili iz nje da se na njih i dalje primjenjuje zakonodavstvo o socijalnom osiguranju države pošiljateljice pod određenim uvjetima; nadalje napominje da su poduzete pripremne radnje za provedbu financijskih odredbi o povratu troškova davanja u naravi za slučaj bolesti koji osigurava država koja nije nadležna država;
4.	pozdravlja donošenje Odluke 1/2023 Posebnog odbora za koordinaciju socijalne sigurnosti kojom se odobrava upotreba elektroničke razmjene informacija o socijalnoj sigurnosti (EESSI) u okviru Sporazuma o trgovini i suradnji[footnoteRef:3] u kontekstu Protokola, kao i činjenicu da bi relevantni dijelovi odluka i preporuka Administrativne komisije za koordinaciju sustava socijalne sigurnosti trebali biti primjenjivi u kontekstu Protokola u obliku preporuke Posebnog odbora3; ponavlja poziv državama članicama da osiguraju da sustav elektroničke razmjene informacija o socijalnoj sigurnosti što prije postane potpuno funkcionalan i da iskoriste mogućnosti koje pružaju postojeći fondovi EU-a za njegovu potpunu provedbu i daljnju digitalizaciju javne uprave;  [3:  Privremeni program Trećeg posebnog odbora za koordinaciju socijalne sigurnosti, London, lipanj 2023.] 

5.	podsjeća da se Sporazumom o trgovini i suradnji zahtijeva da se gospodarsko partnerstvo između dviju strana temelji na jednakim uvjetima za otvoreno i pošteno tržišno natjecanje te da bi se trgovina i ulaganja trebali odvijati na način kojim se potiče održivi razvoj, uključujući gospodarski i socijalni razvoj te zaštitu okoliša; napominje da su se u skladu s člankom 355. obje strane obvezale da će zadržati i poboljšati svoje standarde u područjima obuhvaćenima glavom XI.;
6.	izražava zabrinutost zbog nedavnih događaja koji bi mogli ugroziti odredbe o jednakim uvjetima iz Sporazuma o trgovini i suradnji u području rada i socijalnih pitanja u Ujedinjenoj Kraljevini; duboko žali da je u srpnju 2022. ukinuta zabrana agencijama za zapošljavanje da osiguraju privremeno osoblje za zamjenu radnika koji sudjeluju u kolektivnoj mjeri, čime se ugrožava pravo radnika da sudjeluju u kolektivnoj mjeri, uključujući pravo na štrajk; poziva vladu Ujedinjene Kraljevine da poduzme potrebne mjere kako bi se poštovala načela jednakih uvjeta tržišnog natjecanja navedena u člancima Sporazuma o trgovini i suradnji; 
7.	nadalje ističe neke zabrinjavajuće zakonodavne promjene u Ujedinjenoj Kraljevini koje su predložene, ali još nisu usvojene, kao što su prijedlog zakona o zadržanom pravu Unije (opoziv i reforma), prijedlog zakona o štrajkovima (minimalna razina usluga) i prijedlog zakona o zaštiti podataka i digitalnim informacijama (br. 2); naglašava da bi ti prijedlozi, ako se usvoje, mogli imati ozbiljne posljedice za prava radnika, posebno temeljna prava slobode udruživanja i prava na organiziranje te prava na kolektivno pregovaranje i kolektivno djelovanje, uključujući pravo na štrajk, te da bi mogli ugroziti obveze Ujedinjene Kraljevine u okviru Sporazuma o trgovini i suradnji; u tom pogledu pozdravlja odluku vlade Ujedinjene Kraljevine da ne nastavi s prijedlogom zakona o temeljnim pravima;
8.	podsjeća da je zaštita prava radnika ključna za održavanje jednakih uvjeta i održivog razvoja kako je utvrđeno, među ostalim, u člancima 355., 386., 387., 399. i 524. Sporazuma o trgovini i suradnji; poziva Komisiju da pomno prati razvoj događaja u tom pogledu i da iskoristi sva raspoloživa sredstva kako bi riješila sva pitanja koja bi u slučaju usvajanja tih prijedloga mogla iskrsnuti u pogledu primjene poglavlja 6. glave XI., među ostalim kroz dijalog u Vijeću za partnerstvo i posebnim odborima, savjetovanje s Unutarnjom savjetodavnom skupinom EU-a i, po potrebi, mehanizme za rješavanje sporova predviđene člankom 389.;
9.	napominje da je vlada Ujedinjene Kraljevine u lipnju 2021. najavila da namjerava uspostaviti jedinstveno provedbeno tijelo za radna prava čija bi zadaća bila osigurati centralizirani nadzor zakona o radu[footnoteRef:4] kako bi se poboljšali koordinacija i djelotvornost postojećih tijela te proširenja provedbe na nova područja; napominje, međutim, da dosad nije ostvaren daljnji napredak u vezi s tim prijedlogom; poziva Komisiju da nastavi pomno pratiti provedbu relevantnih radnih i socijalnih standarda, kako se zahtijeva Sporazumom o trgovini i suradnji, i sve promjene u tom pogledu te da nastavi ulagati napore zajedno s vladom Ujedinjene Kraljevine kako bi se osigurala potpuna usklađenost sa Sporazumom o trgovini i suradnji; [4:  Ministarstvo poduzetništva, energetike i industrijske strategije, Ujedinjena Kraljevina.Establishing a new single enforcement body for employment rights, 2021.] 

10.	duboko žali zbog diskriminatornog postupanja Ujedinjene Kraljevine prema radnicima iz pet država članica EU-a 2021. u pogledu smanjenih pristojbi za dugotrajne radne vize; žali i zbog toga što je Ujedinjena Kraljevina naknadno odlučila odstupati od članka 18. stavka 2. Europske socijalne povelje, a nakon toga i ukinuti smanjenje pristojbi za radne vize za sve građane EU-a od veljače 2022.; poziva Komisiju da poduzme sve potrebne korake u tom pogledu i da to pitanje i dalje iznosi na sastancima Vijeća za partnerstvo i Posebnog trgovinskog odbora za jednake uvjete za otvoreno i pošteno tržišno natjecanje i održivi razvoj;
11.	poziva EU i Ujedinjenu Kraljevinu da istraže načine za daljnju suradnju i razmjenu najboljih praksi u području zapošljavanja i socijalne zaštite; prepoznaje potencijal za uzajamnu suradnju kako bi se poboljšala provedba i izvršenje politika zapošljavanja, pri čemu bi se osiguralo pošteno tržišno natjecanje i rast za poduzeća i radnike u EU-u i Ujedinjenoj Kraljevini.

